B :Amenzu n tefsut nekkni dagi deg at ɛebbas nettheggi uqbel s 15 n yum iwakken ad nmager tafsut, deg umenzu n tefsut nxeddem imensi i ibaɛac [imənsi baʕaʃ] , tilawin ad d-nḍent akk ixxamen ad ten-sizdgent akk ilaq ad yili kullec zeddig, arrac ttaɣen-d leḥlawat yal ṣṣenf ad tid-naɣ i warraw-nneɣ, mi ar ad d-yaweḍ umenzu n tefsut ilaq ad nexdem acayaḍ ayen ittewwan di zzit lemcewwek, lexfaf akked wayen yettalin am temtunt tilawin ad cebḥent ad heggint iman-nsent, azekka-nni arrac ad kren zik ad awin leḥlawat-nni i d-uɣen akken deg qecwula iwakken ad magren amenzu n tefsut axer ilaq ad ten-id-yaf uqbel caruq n yiṭij ad tenid-yaf mmugren-t mi wwḍen ɣer yiger yeqwa mkul yiwen ad yessers taqecwalt-is ad iruḥ ad yeglilez yeqqar-as :«rriɣ lɛegz-iw kra yellan d isem-iw» ttemɛanaden i wakken ad d-kren zik ad maggren tafsut ad d-awin ijeǧǧigen ɣer tesga ad ten-ḍegren dinna, tilawin ttheggint ameqful; ameqful-agi d seksu lmesfuf yettwaxdam s lxeḍra ad t-nessexleḍ ad asnernutimellalinnegga yiwet n teḥcict ɣer waman-nni ad d-tfur neqqar-as aderyis qqaren-as aderyis acku yella yiwen yesɛa mmi-s d amuḍin ṭbib yettlawin s teḥcict ur t-yesseḥli ara dɣa nnan-as tella yiwet n teḥcict deg wedrar mlan-as-tt-id, ad tt-t-id-tekseḍ ad tesrekmeḍ aman-nni 151